Jelaskan Suasana Pilihanraya dari Pilihan raya kecil Permatang Pauh 2008 dalam bahasa melayu

Arif Shah Omar Shah menyerah borang pukul 9.03 pagi, diikuti Anwar Ibrahim pukul 9.12 pagi dan Hanafi Mamat pula 9.40 pagi. Senarai tiga calon rasmi bertanding diumumkan oleh Pegawai Pengurus Pilihan Raya Roslan Yahaya kira-kira pukul 12 tengah hari di hadapan lebih 20,000 penyokong parti, yang majoritinya BN dan Pakatan Rakyat, di padang Institut Perguruan Tuanku Bainon, Mengkuang, Bukit Mertajam. Semasa sesi penamaan calon ditutup pukul 10 pagi, dimaklumkan bahawa empat calon mengemukakan borang masing-masing. Bagaimanapun calon keempat, Dr. Mansor Othman, anggota Majlis Pimpinan Tertinggi PKR dan bekas Ketua PKR Pulau Pinang telah menarik diri selepas sesi bantahan berakhir sejam kemudian. Mansor diletakkan untuk meneruskan perjuangan PKR, sebagai langkah berjaga-jaga jika pencalonan Anwar ditolak. Akibat daripada penarikan diri itu, Mansor kehilangan depositnya kerana keputusan itu dibuat selepas pukul 10 pagi, selepas waktu penyerahan borang pencalonan tamat.

Nama Arif Shah berada di petak ketiga dalam kertas undi, manakala calon Angkatan Keadilan Insan Malaysia (Akim), Hanafi Mamat dan Datuk Seri Anwar Ibrahim daripada Parti Keadilan Rakyat (PKR) masing-masing di petak pertama dan kedua.